laion/Wikipedia-Exotic huggingface dataset:
চেরামান পেরুমল

চেরামান পেরুমল (ইংরেজি: Cheraman Perumal; তামিল: சேரமான் பெருமாள்) হল দক্ষিণ ভারতের চেরা রাজবংশের শাসকদের রাজ-উপাধি। তিনি পাক-ভারত উপমহাদেশের সর্বপ্রথম ইসলাম ধর্ম গ্রহণকারী ব্যক্তিI নির্ভরযোগ্য সূত্রে তিনি একজন সাহাবা, যিনি ভারত থেকে গিয়ে মুহাম্মাদ সা. এর কাছে ১৭ দিন অবস্থান করেন। চেরামন পেরুমলের নিরুদ্দেশ হয়ে যাওয়া নিয়ে অনেক উপকথা প্রচলিত থাকলেও অধিকাংশেরই নির্ভরযোগ্য তথ্যসূত্র নেই। এর মধ্যে যে সকল উপকথা গুলো অধিক নির্ভরযোগ্য তার মধ্যে অন্যতম একটি হল চেরামনের মক্কায় গিয়ে নবী মুহাম্মদের কাছে মুসলমান হওয়ার ঘটনা, যে সম্পর্কে সাহাবী আবু সাঈদ খুদরী থেকে প্রাপ্ত একটি হাদীসও রয়েছে। তিনি এক পুর্নিমা রাতে চন্দ্র দিখন্ডিত হতে দেখেন। পরে কেরালায় আগত আরব বনিকদের থেকে নবী মুহাম্মদ ও তার চন্দ্র দিখন্ডিত করার মুজিযার কথা যানতে পেরে তিনি মুহাম্মদকে দেখতে উদগ্রীব হয়ে ওঠেন। অবশেষে নিজ রাজ্য ভাগ করে দিয়ে তিনি মক্কায় চলে যান। আবু সাঈদ খুদরীর বর্ণনায়, তিনি নবী মুহাম্মদকে দক্ষিণ ভারতের বিখ্যাত আদার আচার উপহার দেন। ভারতীয় এক বাদশাহ কর্তৃক তৈরি সেই আচার সংক্রান্ত একটি হাদিসও রয়েছে, যা প্রখ্যাত সাহাবী আবু খুদরী (রা) হতে বর্ণিত এবং হাদিসটি হাকিম (রা) তার "মুস্তাদরাক" নামক কিতাবে সংকলন করেছেন। চেরামান পেরুমল হযরত আবু বকর সিদ্দিক (রা) এবং আরও অনেক প্রখ্যাত সাহাবার উপস্থিতিতে হযরত মুহাম্মদ (সা) এর নিকট ইসলাম ধর্ম গ্রহণ করেন এবং নবী তার নাম রাখেন তাজউদ্দিন। সতোরো দিন তিনি নবী মুহাম্মদের সাথে থাকেন।তিনি সাহাবী মালিক বিন দীনার-এর বোন রাজিয়াকে বিবাহ করেন। এরপর মালিক বিন দিনারকে সাথে নিয়ে মাতৃভূমিতে ফেরার পথে ওমানে মৃত্যুবরণ করেন এবং সেখানেই সমাহিত হন। মৃত্যুর পূর্বে তার দেয়া শেষ ইচ্ছা অনুযায়ী সাহাবী মালিক দীনার ভারতে এসে চেরমন রাজার জন্মভূমি কেরালার মেথেলায় ভারতের প্রথম জামে মসজিদ, চেরামন জুম্মা মসজিদ নির্মাণ করেন, যা বহু কাল ধরে এখনো ঐতিহাসিক নিদর্শন হিসেবে সম্পূর্ণ অক্ষত অবস্থায় সেখানে সংরক্ষিত রয়েছে। চেরামন পেরুমল উপকথা The title has sometimes mistakenly been taken to refer exclusively to some kings of the dynasty, particularly Rama Varma Kulashekhara and Rajashekhara Varman, but Hermann Gundert has observed that the title "Cheraman" is simply the name of the dynasty of Chera. Menon, T. Madhava (trans.), Kerala Pazhama: Gundert's Antiquity of Kerala. বই:রাসূলের সা. বাণীতে হিন্দুস্তান; লেখক: মোঃ জিল্লুর রহমান হাশেমী; প্রকাশনী : আহসান পাবলিকেশন; আল তাবারী রচিত নবী এর জীবনী "Cheraman Juma Masjid: A 1,000-year-old lamp burns in this mosque"। Times of India। সংগ্রহের তারিখ ৩ ডিসেম্বর ২০১৫।  "PM Narendra Modi likely to visit India's oldest mosque during Kerala trip"। Times of India। সংগ্রহের তারিখ ৩ ডিসেম্বর ২০১৫।  "Solomon To Cheraman"। সংগ্রহের তারিখ ৩ ডিসেম্বর ২০১৫।  Roman Karur, Dr. Nagaswamy R., (1995), Brahadish Publications, Chennai India's President makes a visit to the mosque ওয়েব্যাক মেশিনে আর্কাইভকৃত ১০ নভেম্বর ২০০৬ তারিখে, Hindu.com The Land of the Permauls. Cochin, Its Past and Its Present 1863. Chapter 2. Page 44, The Last "Permaul." Dr. Francis Day.
আওরাহ

ইসলামিক শরীয়াহ অনুসারে, আওরাহ বা সতর আরবি: عورة 'আওরাহ, আরবি: ستر, সতর ) হল মানব শরীরের সে সকল অংশ যেগুলো অপরের সামনে ঢেকে রাখা বাধ্যতামুলক। নারী পুরুষ লিঙ্গ, বয়স ও সম্পর্কভেদে আওরাহর পরিমাণে পার্থক্য রয়েছে। আওরা শব্দটি মূলত আরবি আওর ধাতু থেকে এসেছে যার অর্থ অপরিপক্কতা, অসম্পূর্ণতা, ত্রুটি, দূর্বলতা, নগ্নতা| সবচেয়ে বেশি যে অর্থটি ব্যবহৃত হয় তা হল নগ্নতা এটি ব্যবহারিকভাবে দুইটি অর্থ প্রকাশ করে, নগ্নতা, লজ্জা এবং যুবতী নারী পাকিস্তানে ব্যবহৃত আওরাত শব্দটিও আওরাহ থেকে উৎপন্ন হয়েছে যার দ্বারা মহিলাদেরকে বুঝানো হয়| এছাড়া তুর্কি ভাষায়, মহিলা এবং স্ত্রী উভয় অর্থেই পৃথকভাবে শব্দটি ব্যবহূত হয়। কুরআনে আওরাহ শব্দটি কেবল নারী বা লজ্জা অর্থে সীমাবদ্ধ থাকে নি| বরং সূরা নূর এবং সূরা আল-আহযাবের বিভিন্ন স্থানে শব্দটি বিভিন্ন অর্থে প্রয়োগ করা হয়েছে। "হে মুমিনগণ! তোমাদের দাসদাসীরা এবং তোমাদের মধ্যে যারা প্রাপ্ত বয়স্ক হয়নি তারা যেন তিন সময়ে তোমাদের কাছে অনুমতি গ্রহণ করে, ফজরের নামাযের পূর্বে, দুপুরে যখন তোমরা বস্ত্র খুলে রাখ এবং এশার নামাযের পর। এই তিন সময় তোমাদের দেহ খোলার সময়। এ সময়ের পর তোমাদের ও তাদের জন্যে কোন দোষ নেই। তোমাদের একে অপরের কাছে তো যাতায়াত করতেই হয়, এমনি ভাবে আল্লাহ তোমাদের কাছে সুস্পষ্ট আয়াতসমূহ বিবৃত করেন। আল্লাহ সর্বজ্ঞ, প্রজ্ঞাময়।" ইসলামের ভাষ্যমতে, পরিনত বয়সে পুরুষদের জন্য আওরাহ হল নাভির উপর থেকে হাঁটুর নিচ পর্যন্ত অংশ৷ তবে আওরাহ হাঁটু পর্যন্ত কি না তা নিয়ে বিজ্ঞজনদের মধ্যে বিতর্ক রয়েছে৷ শাফেঈ, মালিকি ও হাম্বলি ফিকহ অনুসারে পুরুষদের জন্য হাঁটু আওরাহর অন্তর্ভুক্ত নয়, অপরদিকে হানাফি ফিকহে হাঁটুর অন্তর্ভুক্তির পক্ষে মত দেওয়া হয়েছে৷ কিন্তু গোরালির নিচ পর্যন্ত লম্বা পাজামা, প্যান্ট বা কাপড় পড়া স্পষ্টভাবে নিষিদ্ধ৷ মহিলাদের আওরাহ তুলনামূলক জটিল একটি বিষয় এবং পরিস্থিতি সাপেক্ষে তা বিভিন্ন হয়| দৈনন্দিন প্রার্থনা বা নামাযের সময় আওরাহ হল মুখমন্ডল ও হাতের কবজি ছাড়া বাকি অংশ| স্বামী স্ত্রী পরস্পর নির্জনে থাকার সময় পরস্পরের জন্য আওরাহর কোন বিধিনিষেধ নেই| তবে ব্যক্তিগতভাবে একলা থাকার সময় নারী পুরুষ উভয়কেই যৌনাঙ্গ ঢেকে রাখতে বলা হয়েছে, বিশেষ কিছু ক্ষেত্র ছাড়া যেমন একাকী স্নান ও শৌচকাজের সময়| মাহরাম পুরুষদের সামনে সাবালিকা মেয়ে ও পরিণত বয়স্কা মহিলাদের জন্য আওরাহ হল মুখমন্ডল এবং হাতের কবজি পর্যন্ত অংশ ছাড়া দেহের বাকি অংশ| বোরকা ওড়না Amer, Dr Magdah। An Islamic Perspective on Legislation for Women Part II (ইংরেজি ভাষায়)। ScribeDigital.com। আইএসবিএন 978-1-78041-019-7।  Moj, Muhammad (২০১৫-০৩-০১)। The Deoband Madrassah Movement: Countercultural Trends and Tendencies (ইংরেজি ভাষায়)। Anthem Press। পৃষ্ঠা ১৮১। আইএসবিএন 978-1-78308-446-3।  Martin et al. (2003), Encyclopedia of Islam & the Muslim World, Macmillan Reference, আইএসবিএন ৯৭৮-০০২৮৬৫৬০৩৮ "Al Azhar: Wearing the Hijab May Not Be an 'Islamic Duty'"। জুলাই ২২, ২০১২। ফেব্রুয়ারি ২, ২০১৪ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১১, ২০১৪।  Wehr Arabic-English Dictionary pg 131 Moin Dictionary, 1994 কুরআন ২৪:৫৮
মালিক দীনার

মালিক দীনার (আরবি: دينار رضي الله عنه, ইংরেজি: Malik Deenar এছাড়াও Mālik Dīnār) (মৃত্যু: ৭৪৮ খ্রিষ্টাব্দ) হলেন ইসলামের একজন স্কলার ও সাধক যিনি ভারতীয় উপমহাদেশে ইসলাম প্রচারের জন্য ভারতে এসেছিলেন। তিনি ছিলেন পারসিক পণ্ডিত এবং ভ্রমণকারী। তিনি রাজা চেরামান পেরুমালের বিদায়ের পরে ভারতীয় উপমহাদেশে ইসলাম প্রচারের লক্ষ্যে ভারতে আগত প্রথম পরিচিত মুসলমানদের মধ্যে একজন ছিলেন। [তথ্যসূত্র প্রয়োজন] 1.মালিক দীনার বংশ পরম্পরায় সাহাবা পরবর্তী প্রজন্ম অর্থাৎ একজন তাবেঈ ছিলেন| 2.মালেক ইবনে দিনার যার তওবার কাহিনী আপনার জীবনের মোড় ঘুড়িয়ে দিতে পারে। একটি স্বপ্ন মহান দরবেশ মালিক ইবনে দিনার রহঃ কে তাওবার দিকে নিয়ে যায়। তাঁকে তাঁর তাওবার পিছনের কারণ সম্পর্কে জিজ্ঞেস করা হলে তিনি বলেন, আমি ছিলাম পুলিশের লোক এবং মদ্যপায়ী। দাসীর গর্ভে জন্ম নেয়া একটি মেয়ে দুই বছর বয়সে মারা যায়। স্বপ্নে তিনি মেয়েকে দেখলেন। তার পর দীর্ঘ স্বপ্ন বৃত্তান্ত। স্বপ্নে মেয়েটি আমার কোলের উপর বসে আমার দাড়িতে হাত বুলিয়ে বললো, ‘আব্বা! যারা মুমিন তাদের জন্য কি আল্লাহর স্মরণে এবং যে সত্য অবতীর্ণ হয়েছে তার কারণে হৃদয় বিগলিত হবার সময় আসেনি?’ (সূরা আল-হাদীদ, আয়াত ১৬) আমি কাঁদতে শুরু করলাম। তাঁকে জিজ্ঞেস করলাম সে কোথা থেকে কুরআন শিখলো। সে বললো এখানকার শিশুরা পৃথিবীতে যা জানতো তাঁর চাইতে বেশি জানে। আমি তখন আমার পিছনে আসা সাপটি সম্পর্কে জানতে চাইলাম। সে জানালো, সেটি হলো আমার খারাপ আমল যা আমাকে দোযখে নিয়ে যেত। আমি তখন সেই বুড়ো লোকটি সম্পর্কে জিজ্ঞেস করলাম। আমার মেয়ে বললো, সে হলো আমার ভালো আমল যা এত দুর্বল যে আমাকে সাপটি থেকে রক্ষা করতে পারলো না। মালিক বলেন, আমি আতংকে ঘুম থেকে জেগে উঠলাম। আমি আমার মদের সব বোতল ভেঙ্গে ফেললাম আর আল্লাহর কাছে তাওবা করলাম। এই হচ্ছে আমার তাওবার কাহিনী। ইসলাম প্রচার ও প্রসার ছিল তার একমাত্র উদ্দেশ্য। বিশ্বনবী ছ. এর প্রচারিত শান্তির বাণী ভূবনময় ছড়িয়ে দিতেই মালিক বিন দিনার এর এই হিজরত। যদিও ঐতিহাসিকরা তাঁর মৃত্যুর সঠিক স্থানটি নিয়ে একমত নন, তবুও এটি ব্যাপকভাবে মেনে নেওয়া যায় যে তিনি কাসারগোদে মারা গিয়েছিলেন এবং তাঁর ধ্বংসাবশেষগুলি কাসারগোড়ের থালঙ্গার মালিক দিনার মসজিদে সমাধিস্থ করা হয়েছিল। তাবি'র প্রজন্মের অন্তর্ভুক্ত, মালিককে সুন্নি উত্সগুলিতে একটি নির্ভরযোগ্য ঐতিহ্যবাদী বলা হয়, এবং বলা হয় যে মালিক ইবনে আনাস এবং ইবনে সিরিনের মতো ব্যক্তিত্ত্বের কাছ থেকে সঞ্চারিত হয়েছিল। তিনি কাবুলের পার্সিয়ান দাসের পুত্র যিনি হাসান আল-বাসরির শিষ্য হয়েছিলেন। ৭৪৮-৪৯ খ্রিস্টাব্দে বসরায় মহামারীর ঠিক আগেই তিনি মারা গিয়েছিলেন, বিভিন্ন সূত্রে দ্বারা প্রাপ্ত তাঁর মৃত্যু সন ৭৪৪-৪৫ বা ৭৪৭-৪৮ খ্রিস্টাব্দে। Al-Dhahabi, Siyar a`lam al-nubala', vol. 5, p. 362. Al-Hujwiri। Kashf al-Mahjoob। পৃষ্ঠা 89।  Ibn Nadim, "Fihrist", 1037 "History"। Malik Deenar Grand Juma Masjid। ১৩ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১১।  Malik Deenar - Great Juma Masjid
শিল্প মুক্তি

শিল্প মুক্তি হল শৈল্পিক উত্পাদনের উদ্বোধনী প্রদর্শনী বা এর উপস্থাপনা এবং জনগণের কাছে বিপণন। চলচ্চিত্র মুক্তি হল নির্মিত চলচ্চিত্র জনসম্মুখে প্রদর্শনীর ক্ষেত্রে চলচ্চিত্রের মালিক অথবা নির্মাতার অনুমোদন। প্রদর্শনী সাধারণত ঘরোয়া অথবা প্রেক্ষাগৃহে থাকে। চলচ্চিত্র মুক্তির তারিখ এবং পদ্ধতি চলচ্চিত্র বিপণনেরই অংশ।
কৌশিক মুখোপাধ্যায়

কৌশিক মুখোপাধ্যায় (যিনি কিউ নামে জনপ্রিয়) একজন ভারতীয় চলচ্চিত্র পরিচালক। তিনি ভারতীয় বাংলা বিতর্কিত গান্ডু (২০১০), তাসের দেশ (২০১২) ইত্যাদি চলচ্চিত্রের জন্যে বিশেষভাবে পরিচিত। "Gandu Finds Its Groove"। Times of India। ফেব্রুয়ারি ৭, ২০১১। সংগ্রহের তারিখ ফেব্রুয়ারি ২৪, ২০১১।  Shalini Langer (ফেব্রুয়ারি ২০, ২০১১)। "Berlin buzz: Meet Q, Kolkata director who doesn't mind his Ps"। Indian Express। সংগ্রহের তারিখ ফেব্রুয়ারি ২৪, ২০১১।  Sudhish Kamath (ডিসেম্বর ৩০, ২০১০)। "A telling tale"। The Hindu। Chennai, India। সংগ্রহের তারিখ ফেব্রুয়ারি ২৪, ২০১১।  "'Gandu' director Q on good indie cinema"। IBN। ২১ ফেব্রুয়ারি ২০১২। ২৭ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১২।  "লাভ ইন ইন্ডিয়া"। আইএমডিবি। সংগ্রহের তারিখ ২০১৪-০৬-১১।  "গান্ডু"। আইএমডিবি। সংগ্রহের তারিখ ২০১৪-০৬-১১।  "তাসের দেশ"। আইএমডিবি। সংগ্রহের তারিখ ২০১৪-০৬-১১।  IANS Aug 28, 2013, 08.44PM IST (২০১৩-০৮-২৮)। "Aditi roots for indie films - Times Of India"। Articles.timesofindia.indiatimes.com। সংগ্রহের তারিখ ২০১৩-০৯-০৬। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) [স্থায়ীভাবে অকার্যকর সংযোগ] "'তারানাথ তান্ত্রিক' নিয়ে বাংলা ওয়েব প্ল্যাটফর্মে আসছেন পরিচালক কিউ - Q brings Taranath Tantrik for Bangla web viewers"। femina.in। সংগ্রহের তারিখ ২০২১-১২-৩০।  অজানা প্যারামিটার |1= উপেক্ষা করা হয়েছে (সাহায্য) ইন্টারনেট মুভি ডেটাবেজে কৌশিক মুখোপাধ্যায় (ইংরেজি)
পাহাড়েশ্বর শ্মশানকালী মন্দির, দুবরাজপুর

পাহাড়েশ্বর শ্মশানকালীমন্দির পশ্চিমবঙ্গের বীরভূম জেলার দুবরাজপুর শহরের নিকট মামা ভাগ্নে পাহাড় এ অবস্থিত একটি প্রাচীন শিব কালী মন্দির। কথিত আছে, ষোড়শ শতাব্দীতে এই কালীমন্দির প্রতিষ্ঠিত হয়। বীরভূমের রাজা রামজীবন চৌধুরী এই মন্দির তৈরি করেন। মাটির তৈরি মূর্তিটি প্রায় বারো ফুট উচ্চ। বিগ্রহ বিবসনা এবং পদতলে শায়িত শিব মূর্তি। প্রথানুসারে দুর্গাত্রয়োদশীতে মূর্তি গড়ার কাজ শুরু হয়, কালীপূজার দিন থেকে শুরু করে সারা বছর পূজা হয় এবং দুর্গাএকাদশীতে মূর্তি বিসর্জন করা হয়। প্রবাদ আছে, স্থানীয় হরিজনেরা দেবীবিগ্রহকে গালাগালি না করলে দেবীমূর্তিকে বিসর্জন দেওয়া হয় না। "Facebook"। www.facebook.com (ইংরেজি ভাষায়)। সংগ্রহের তারিখ ২০২১-০৭-২৪।  তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১
গুহ্যকালীমন্দির, ভদ্রপুর

গুহ্যকালী মন্দির পশ্চিমবঙ্গের বীরভূম জেলার ভদ্রপুর নামক স্থানের একটি প্রাচীন কালী মন্দির। গুহ্যকালীবিগ্রহ কাশীর রাজা চৈত সিংহের সম্পত্তি ছিল (লোকপ্রবাদ, এই প্রতিমা মহাভারতীয় চরিত্র জরাসন্ধের আরাধ্যা, তবে এর সত্যতা সন্দেহাতীত নয়), যা ভারতের গভর্নর-জেনারেল ওয়ারেন হেস্টিংস কলকাতায় নিয়ে আসেন। পরবর্তীকালে মহারাজ নন্দকুমার এই বিগ্রহকে ভদ্রপুর গ্রামে প্রতিষ্ঠা করেন। কষ্টিপাথরে নির্মিত চার ফুট উচ্চ বিগ্রহটি দেড় ফুট উচ্চ বেদীতে প্রতিষ্ঠিত। সর্পকুণ্ডলীর ওপরে যোগমুদ্রায় উপবিষ্টা ত্রিনয়নী দ্বিভুজা লোলজিহ্বা দেবীমূর্তি সর্পালঙ্কারে ভূষিতা। ডান হাতে বর ও বামহাতে অভয়মুদ্রা। গলায় পঞ্চাশটি নরমুণ্ডের মালা। চোখ এবং দাঁত মহাশঙ্খ (নরকরোটির অংশবিশেষ) দ্বারা নির্মিত। তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১
মাইন কাম্ফ

মাইন কাম্ফ (বাংলায় আমার সংগ্রাম) সাবেক জার্মান চান্সেলর অ্যাডল্‌ফ হিটলারের আত্মজীবনীমূলক গ্রন্থ। বইটির দুইটি খণ্ড রয়েছে। প্রথম খণ্ড প্রকাশিত হয় ১৯২৫ সালে, এবং দ্বিতীয় খণ্ড প্রকাশিত হয় ১৯২৬ সালে। বইটি লেখার সময় হিটলার জেলে ছিলেন। এই বইয়ে হিটলার নাৎসিবাদ সম্পর্কে নিজস্ব ধারণা দেন। হিটলার 1923 সালের নভেম্বরে মিউনিখে তার ব্যর্থ অভ্যুত্থানের পরে কারাগারে বন্দী থাকাকালীন এবং 1924 সালের ফেব্রুয়ারিতে রাষ্ট্রদ্রোহিতার জন্য বিচারের মুখোমুখি হন, যেখানে তিনি পাঁচ বছরের সাজা পেয়েছিলেন। যদিও তিনি প্রাথমিকভাবে অনেক সাক্ষাৎকারী পেয়েছিলেন, তবে শীঘ্রই তিনি নিজেকে সম্পূর্ণরূপে বইয়ের জন্য নিবেদিত করেছিলেন। তিনি যখন বই লেখার কাজ চালিয়ে যাচ্ছিলেন,তখন তিনি বুঝতে পেরেছিলেন যে এটি একটি দ্বি-খণ্ডে প্রকাশিত করতে হবে। প্রথম খণ্ডটি 1925 সালের শুরুর দিকে প্রকাশের জন্য প্রেরণ করা হয়। ল্যান্ডসবার্গের গভর্নর সেই সময়ে উল্লেখ করেছিলেন যে "তিনি [হিটলার] আশা করেন যে বইটির অনেক সংস্করণ প্রকাশিত হবে, এইভাবে এটি তাকে তার আর্থিক বাধ্যবাধকতাগুলি পূরণ করতে এবং তার বিচারের সময় যে খরচ হয়েছে তা পরিশোধ করতে সক্ষম করে।" ধীরগতির প্রাথমিক বিক্রির পর, ১৯৩৩ সালে হিটলারের ক্ষমতায় উত্থানের পর বইটি জার্মানিতে বেস্ট সেলার হয়ে ওঠে। হিটলারের মৃত্যুর পর, Mein Kampf-এর কপিরাইট বাভারিয়ার রাজ্য সরকারের কাছে চলে যায়, যা জার্মানিতে বইটির কোনো অনুলিপি বা মুদ্রণের অনুমতি দিতে অস্বীকার করে। 2016 সালে, বাভারিয়ান রাজ্য সরকারের কপিরাইটের মেয়াদ শেষ হওয়ার পর, 1945 সাল থেকে প্রথমবারের মতো জার্মানিতে মেইন কাম্প্ফ পুনঃপ্রকাশিত হয়েছিল, যা জনসাধারণের বিতর্কের জন্ম দেয় এবং ইহুদি গোষ্ঠীগুলি থেকে বিভক্ত প্রতিক্রিয়া প্রকাশ পায় । মিউনিখের ইনস্টিটিউট ফর কনটেম্পোরারি হিস্ট্রি এর পণ্ডিতদের একটি দল জার্মান ভাষার দুই খণ্ডের প্রায় 2,000 পৃষ্ঠার সংস্করণ প্রকাশ করেছে যা র সাথে প্রায় 3,500 টীকা যুক্ত করা হয়েছে। 2021 সালে জার্মান টীকাযুক্ত সংস্করণের উপর ভিত্তি করে 1,000 পৃষ্ঠার ফরাসি সংস্করণ দ্বারা প্রকাশ হয়ে যেখানে পাঠ্যের তুলনায় প্রায় দ্বিগুণ ধারাভাষ্য রয়েছে । "Copyright of Adolf Hitler's Mein Kampf expires"। BBC News (ইংরেজি ভাষায়)। ২০১৬-০১-০১। সংগ্রহের তারিখ ২০২৩-০২-২১।  Breeden, Aurelien (২০২১-০৬-০২)। "Hitler's 'Mein Kampf' Gets New French Edition, With Each Lie Annotated"। The New York Times (ইংরেজি ভাষায়)। আইএসএসএন 0362-4331। সংগ্রহের তারিখ ২০২৩-০২-২১।  adolfhitler.ws freespeechsite.com mondopolitico.com gutenberg.net.au অডিও ভার্শন আডল্‌ফ হিটলারের বইয়ের তালিকা
বিগাচ খাদ

বিগাচ কাজাখস্তানে অবস্থিত একটি অভিঘাত খাদ। এটি ৮ কিমি ব্যাসসম্পন্ন এবং ধারণা করা হয় এর বয়স প্রায় ৫ ± ৩ মিলিয়ন বছর (পাইলোসিন বা মিওসিন)। এই জ্বালামুখটি পৃষ্ঠতলের দিকে উন্মুক্ত। ভূতাত্ত্বিকভাবে এটি বেশ তরুণ, কিন্তু ভূতাত্ত্বিক গঠন প্রক্রিয়ার মাধ্যমে এর বেশ কিছু পরিবর্তন সাধিত হয়েছে। "Bigach"। ২০১৪-০৩-২৩। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৪-০৬-১১।  "Earth Observatory: Bigach"। সংগ্রহের তারিখ 08 September 2011।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Bigach Impact Crater, Kazakhstan"। ২০১১-১০-০৩।  তথ্যভান্ডারে বিগাচ জ্বালামুখ
ঋতুপর্ণা সেন

ঋতুপর্ণা সেন (জন্ম: ২৮ জুলাই ১৯৭৮), যিনি ঋ সেন বা ঋ নামে পরিচিত, একজন ভারতীয় টেলিভিশন এবং চলচ্চিত্র অভিনেত্রী। তিনি একজন মডেল এবং টেলিভিশন অভিনেত্রী হিসেবে কর্মজীবন শুরু করেন। তার অভিনীত প্রথম চলচ্চিত্র তেপান্তরের মাঠে, তবে এটি এখনো প্রেক্ষাগৃহে মুক্তি পায় নি। তিনি বিষ, গান্ডু এবং কসমিক সেক্স ইত্যাদি চলচ্চিত্রে অভিনয় করেছেন। সেন বিকল্প বাংলা চলচ্চিত্রের একজন উল্লেখযোগ্য অভিনেত্রী হিসেবে বিবেচিত। তিনি কসমিক সেক্স চলচ্চিত্রের জন্যে অসিয়ান'স সিনেফ্যান ফেস্টিভ্যাল অব এশিয়ান এ্যন্ড আরব সিনেমায় শ্রেষ্ঠ অভিনেত্রীর পুরস্কার লাভ করেন। ২০০৩ সালে, সেন একজন মডেল হিসাবে কর্মজীবন শুরু করেন। এরপর তিনি কয়েকটি টেলিভিশন ধারাবাহিকে অভিনয় করেছেন। পরবর্তিতে কৌশিক মুখোপাধ্যায় পরিচালিত তেপান্তরের মাঠে তথ্যচিত্রের মাধ্যমে তিনি চলচ্চিত্রে অভিনয় শুরু করেন। ২০১০ সালে সেন সুব্রত সেন পরিচালিত কয়েকটি মেয়ের গল্প চলচ্চিত্রে অভিনয় করেন। এই চলচ্চিত্রে তিনি একজন ডনের স্ত্রীর চরিত্রে অভিনয় করেন। এছাড়াও তিনি অমিতাভ চক্রবর্তী পরিচালিত কসমিক সেক্স চলচ্চিত্রেও অভিনয় করেন। এই চলচ্চিত্র একজন যুবকের যৌনতার স্ব-আবিষ্কার আবর্তিত একটি গল্প। এই চলচ্চিত্র অসিয়ান চলচ্চিত্র উৎসবে উষ্ণ অভ্যর্থনার মধ্য দিয়ে এর প্রদর্শনী হয়। বাস্তব জীবনে পরিচালক কৌশিক মুখোপাধ্যায় তার অন্তরঙ্গ বন্ধু। "Kolkata Extreme Down and dirty in Kolkata"। Live Mint। ২৮ সেপ্টেম্বর ২০১২। সংগ্রহের তারিখ ২৩ জুন ২০১৩।  "Rii is her own competition"। The Times of India। ২৬ সেপ্টেম্বর ২০১১। ১৬ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৩।  "Rii films"। Bengali Movies (website)। ২৮ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৩।  "Rituparna to Nandana: The hottest Bengali heroines"। NDTV। ১৩ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৩।  "Sexuality is a cult for me: OSIAN`s award winning actress"। Zee News। ৯ আগস্ট ২০১২। সংগ্রহের তারিখ ২৩ জুন ২০১৩।  "Sen's girls"। The Telegraph। Calcutta। ১১ নভেম্বর ২০১১। সংগ্রহের তারিখ ২৩ জুন ২০১৩।  Sudhish Kamath (ডিসেম্বর ৩০, ২০১০)। "A telling tale"। The Hindu। Chennai, India। সংগ্রহের তারিখ ফেব্রুয়ারি ২৪, ২০১১।  "লাভ ইন ইন্ডিয়া"। আইএমডিবি। সংগ্রহের তারিখ ২০১৪-০৬-১১।  "গান্ডু"। আইএমডিবি। সংগ্রহের তারিখ ২০১৪-০৬-১১।  "অটোগ্রাফ"। আইএমডিবি। সংগ্রহের তারিখ ২০১৪-০৬-১১।  "চারুলতা ২০১১"। আইএমডিবি। সংগ্রহের তারিখ ২০১৪-০৬-১১।  "তাসের দেশ"। আইএমডিবি। সংগ্রহের তারিখ ২০১৪-০৬-১১।  "লুডু"। আইএমডিবি। সংগ্রহের তারিখ ২০১৪-০৬-১১।  "এখানে আকাশ নীল"। আইএমডিবি। সংগ্রহের তারিখ ২০১৪-০৬-১১।  ইন্টারনেট মুভি ডেটাবেজে ঋতুপর্ণা সেন (ইংরেজি) প্রবেশদ্বার:  জীবনী চলচ্চিত্র ভারত
ঘানি

দেশী তেল পেশাই যন্ত্রকে ঘানি, ঘানিযন্ত্র, ঘানিকল বা ঘানিগাছ বলা হয়। অর্থাৎ যে যন্ত্রে সর্ষে বা সেরকম কোনো তৈলবীজকে নিষ্পেষণ করে তেল ও খোল আলাদা করা হয়। "তৈল নিষ্পেষণ" একটি প্রাচীন জীবিকা। এই পেশার লোকেদের বলা হয় কলু। ঘানি কাজ করে ঘূর্ণন দ্বারা। সাধারণতঃ ঘানি টানবার জন্য কলু বলদ ব্যবহার করে। তাই থেকে "কলুর বলদ" বাগধারাটি এসেছে। অর্থাৎ সারাদিন একটানা ঘানি টানা যার কাজ। কলুর বলদের অনেক সময় চোখ বাঁধা থাকে। ঘানি টানা খুব পরিশ্রমের কাজ। তাই আগেকার দিনে সশ্রম কারাদন্ডের বন্দীদের দিয়ে ঘানি ঘোরানো হত। তাই থেকে জেলে যাওয়াকেই অনেক সময় জেলের ঘানি ঘোরানো বলা হয়।
কলু

তেলী বা কলু একটি পেশাজীবি জনগোষ্ঠীর নাম যারা বিভিন্ন তৈলবীজ থেকে ভোজ্যতেল উৎপাদন করে। তেলবীজ পেষার জন্যে পশুদ্বারা চালিত যে দেশীয় যন্ত্রটি কলুরা ব্যবহার করে তার নাম ঘানি। কলুরা যে পাড়ায় থাকে তাকে বলে কলুটোলা। কলুরা ঘানিতে সরিষা, তিসি, সয়াবিন, সূর্যমুখী, ভেন্না, শুকনো নারিকেল প্রভৃতি উপাদান ভাঙিয়ে তেল তৈরী করে। যারা তেল তৈরী করে তাদেরকে তেলী বলা হয়। বিভিন্ন বিভিন্ন এলাকায় তারা সাউ, মোদী নামে পরিচিত । ঘানি টানবার জন্য কলু বলদ ব্যবহার করে। তাই থেকে "কলুর বলদ" বাগধারাটি এসেছে -- অর্থাৎ সারাদিন একটানা ঘানি টানা যার কাজ। "সংরক্ষণাগারভুক্ত অনুলিপি"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৫।
সাদা খঞ্জন

সাদা খঞ্জন (মোটাসিলা আল্বা) হল ছোটো প্রজাতির প্যাসারিফর্মিস পাখি যারা প্রধানত খঞ্জন পরিবারের অন্তর্ভুক্ত। এছাড়াও চরদাই প্রজাতির পাখিরাও এই পরিবারের অন্তর্ভুক্ত। এদেরকে প্রধানত পাওয়া যায় ইউরোপ, এশিয়া এবং উত্তর আফ্রিকার কিছু কিছু অংশে। এরা এদের পরিসীমার মধ্যে খুব হাল্কা অংশে বিরাজ করে অথবা এরা পরিযান করে আফ্রিকাতে। এই প্রজাতির পাখিগুলো প্রধানত পোকামাকড় খেকো পাখি এবং এদেরকে দেশের বিভিন্ন শহরে এবং লোকালয়ে দেখতে পাওয়া যায়। এরা প্রধানত খোলামেলা জায়গায় খাবার খেতে ভালোবাসে, যেখানে তারা তাদের শিকারের পিছনে ধাওয়া করতে পারে। শহুরে অঞ্চলে এরা প্রধানত গাড়ি রাখার জায়গায় তাদের শিকারকে তন্ন তন্ন করে খোঁজে। এরা প্রধানত পাথরের দেওয়ালের ছিদ্রে বাসা বাঁধতে ভালবাসে এবং অনুরূপ আকৃতির মনুষ্যসৃষ্ট জায়গায় বাসা বেধে বসবাস করতে পছন্দ করে। সাদা খঞ্জন লাতভিয়ার জাতীয় পাখি। সাদা খঞ্জন, চণ্ডীগড়, ভারত সাদা খঞ্জন, মস্কো, রাশিয়া ২০০৭ হোদালের কাছাকাছি ফরিদাবাদ শহরে, হরিয়াণা রাজ্যে, ভারত কোলকাতা, পশ্চিমবঙ্গ, ভারত সাদা খঞ্জন(এম. এ. আল্বা) সংকর ইয়ারেল্লি এবং আল্বা, অথবা ইয়ারেল্লি মহিলা মোটাসিলা আল্বা ইয়ারেল্লি, ইংল্যান্ডে সাদা খঞ্জন (মোটাসিলা আল্বা), জেলগাভা, লাতভিয়া ফারমুর জলাধার, অক্সফোর্ডশায়ার ব্রিটেন Cuculus canorus canorus + Motacilla alba BirdLife International (২০১৩)। "Motacilla alba"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "National symbols of Latvia" (রুশ) উইকিমিডিয়া কমন্সে সাদা খঞ্জন সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Motacilla alba Wagtail videos, photos & sounds ওয়েব্যাক মেশিনে আর্কাইভকৃত ১২ জুলাই ২০১৬ তারিখে on the Internet Bird Collection Norwegian Cyberbirding: Masked, Pied & White Wagtails photos. Romani Rise: Pied Wagtail – the Gipsy Bird ওয়েব্যাক মেশিনে আর্কাইভকৃত ২১ ফেব্রুয়ারি ২০০৭ তারিখে Pied Wagtails in Welsh Romani culture Identification article with pictures (PDF) Ageing and sexing (PDF; 4.9 MB) by Javier Blasco-Zumeta & Gerd-Michael Heinze
খোল (তৈলবীজ)

খৈল / খোল হচ্ছে তৈল বীজ হতে তেল সংগ্রহের পর প্রাপ্ত অবশিষ্ঠাংশ। সর্ষে ইত্যাদি তৈলবীজকে ঘানিতে পেষাই করে তেল বের করে নেওয়ার পর বীজের খোলস ও অন্যান্য যে ছিবড়া পড়ে থেকে তাকেই খৈল বা খোল বলে। খোল গাছের সার ও গোখাদ্য হিসাবে ব্যবহার হয়।
সর্ষের তেল

সরিষার তেল বা সর্ষের তেল সরিষার বীজ নিষ্পেষণ দ্বারা প্রস্তুত তেল। এই তেল রান্নার জন্যে, এবং গায়ে মাখা বা মালিশ করার কাজে ব্যবহার হয়। সর্ষের তেলের ঝাঁঝের জন্যে সর্ষের তেলের রান্নার আলাদা বিশেষত্ব আছে। সর্ষের তেলের ঝাঁঝের কারণ অ্যালাইল আইসোথায়োসায়ানেট নামক একটি উদ্বায়ী গন্ধকযুক্ত রাসায়নিক যৌগ। সর্ষের তেল যদি পানির সংস্পর্শে না আসে তাহলে কিন্তু তাতে ঝাঝঁ হয় না। তাজা সর্ষের তেলে অ্যালাইল আইসোথায়োসায়ানেট থাকে না, থাকে সিংগ্রিন নামে তার গ্লুকোসিনোলেট যৌগ। জল বা অ্যাসিডের সাথে মিশ্রণ বা আলোড়নের ফলে মাইরোসিনেজ নামে একটি উৎসেচক সক্রিয় হয়ে সিংগ্রিন থেকে গ্লুকোজ আলাদা করে দিয়ে ঝাঁঝালো অ্যালাইল আইসোথায়োসায়ানেট তৈরি করে। সর্ষের তেলকে পাতন করলেও উচ্চতাপে মাইরোসিনেজ সক্রিয় হয়ে যায় ও অ্যালাইল আইসোথায়োসায়ানেট উবে যায়, পরে তাকে ঘনীভূত করে এই গন্ধ তেল (অ্যালাইল আইসোথায়োসায়ানেট) পাওয়া যায়। অ্যালাইল আইওডাইড ও পটাশিয়াম থায়োসায়ানেটের রসায়নিক বিক্রিয়া দ্বারাও কৃত্রিম ভাবে এটি প্রস্তুত করা যায়। এটিকে কৃত্রিম সর্ষের তেল বলে। এটি খাবারে সর্ষের তেলের গন্ধ দেবার জন্যে ব্যবহার হয়। ভারতীয় উপমহাদেশে খ্রিষ্টপূর্ব ৩০০০ থেকে সর্ষের ব্যবহার হয়ে আসছে। সর্ষের তেল উদ্দীপক হিসেবে পরিচিত। অন্ত্রে পাচকরস উৎপাদনে সাহায্য করায় হজমপ্রক্রিয়া দ্রুত হয়। এ ছাড়া একই প্রক্রিয়ায় ক্ষুধা বৃদ্ধিতে সহায়তা করে। বিভিন্ন ভোজ্য তেলের ওপর করা একটি তুলনামূলক সমীক্ষায় দেখা যায়, সর্ষের তেল ৭০ শতাংশ হৃৎপিণ্ড–সংক্রান্ত রোগের ঝুঁকি কমায়। সর্ষের তেল ব্যবহারে শরীরে কোলেস্টেরলের মাত্রা হ্রাস পায়, যা হৃদ্​রোগের আশঙ্কা কমিয়ে দেয়। সর্ষে তেলের পুষ্টি উপাদান, ভিটামিন, মিনারেল চুলের অকালপক্বতা রোধ করে থাকে। সর্ষের তেলে গ্লুকোসিনোলেট নামক উপাদান থাকে, যা অ্যান্টিকারসিনোজেনিক উপাদান হিসেবে পরিচিত। তাই এটি ক্যানসারজনিত টিউমারের গঠন প্রতিরোধে সাহায্য করে। এর ফাইটোনিউট্রিয়েন্ট কোলোরেক্টাল ও গ্যাস্ট্রোইন্টেস্টাইনাল ক্যানসার থেকে সুরক্ষাও প্রদান করে। সর্ষের তেল চুলের বৃদ্ধিতে সাহায্য করে। অকালে চুল সাদা হওয়া রোধ করে ও চুল পড়া কমায়। সর্ষের তেলে প্রচুর ভিটামিন ও খনিজ থাকে। বিশেষ করে উচ্চমাত্রার বিটা ক্যারোটিন থাকে এতে। বিটা ক্যারোটিন ভিটামিন-এতে রূপান্তরিত হয়ে চুলের বৃদ্ধিতে সাহায্য করে। এ ছাড়া এতে আয়রন, ক্যালসিয়াম, ফ্যাটি অ্যাসিড ও ম্যাগনেশিয়াম থাকে, যা চুলের বৃদ্ধিতে অনেক সাহায্য করে। সর্ষের তেলে সস্তা ভেজাল দেওয়ার জন্য অনেক সময় শিয়ালকাঁটার বীজের তেল ব্যবহার হয়। ১৯৯৮ সালে উত্তর ভারতে কয়েকটি বিখ্যাত খাদ্যতেল কোম্পানির সর্ষের তেলের মধ্যে এর ভেজাল থাকার কারণে প্রায় আড়াই হাজার লোকের মধ্যে এর বিষক্রিয়া দেখা যায়, এবং অন্ততঃ ৬৫ জন মারা যায়।[তথ্যসূত্র প্রয়োজন] এ কারণে সর্বজনীনভাবে সর্ষের তেলের ব্যবহার দিন দিন কমে যাচ্ছে।
খান মোহাম্মদ মৃধা মসজিদ

খান মোহম্মদ মৃর্ধার মসজিদ (ইংরেজি: Khan Mohammad Mridha Mosque) বাংলাদেশের রাজধানী ঢাকা শহরের পুরান ঢাকা এলাকার আতশখানায় অবস্থিত একটি প্রাচীন মসজিদ। এটি ১৭০৬ খ্রিস্টাব্দে নায়েবে নাযিম ফররুখশিয়ারের শাসনামলে নির্মিত হয়। ইতিহাসবিদ মুনতাসীর মামুনের মতে ঢাকার প্রধান কাজী ইবাদুল্লাহের আদেশে খান মহম্মদ মৃর্ধা এটি নির্মাণ করেন। ১৭০৪-০৫ সালে তিনি নির্মাণের আদেশ দিয়েছিলেন। বর্তমানে বাংলাদেশ সরকারের প্রত্নতত্ত্ব বিভাগ এই মসজিদের রক্ষণাবেক্ষণ করে থাকে। গম্বুজ মসজিদের গম্বুজ মহম্মদ মৃধা মসজিদ (১৮৮৫) মসজিদ চত্ত্বরে অবস্থিত কবর মসজিদের একাংশ মসজিদের ভূনিম্নস্থ পথ খান মোহাম্মদ মৃধা মসজিদ উপরের ফটক খান মোহাম্মদ মৃধা মসজিদ, প্রবেশদ্বারের ভিতর দিয়ে খান মোহাম্মদ মৃধা মসজিদের প্রবেশদ্বার বাংলাদেশের মসজিদের তালিকা ঢাকা বিভাগের মসজিদের তালিকা বাংলাদেশের প্রত্নতাত্ত্বিক স্থানের তালিকা "খান মোহাম্মদ মৃধা মসজিদ"। www.parjatan.gov.bd (ইংরেজি ভাষায়)। সংগ্রহের তারিখ ২০২১-০৭-০৯।  মুনতাসীর মামুন, "ঢাকা: স্মৃতি বিস্মৃতির নগরী", ৩য় সংস্করণ, ৪র্থ মূদ্রণ, জানুয়ারি ২০০৪, অনন্যা প্রকাশনালয়, ঢাকা, পৃষ্ঠা ৬৭, আইএসবিএন ৯৮৪-৪১২-১০৪-৩। Hasan, Sayed Mahmudul (১৯৮১)। Dacca, the city of mosques (ইংরেজি ভাষায়)। Dacca: Islamic Foundation Bangladesh। ওসিএলসি 9084739।  উইকিমিডিয়া কমন্সে খান মোহাম্মদ মৃধা মসজিদ সংক্রান্ত মিডিয়া রয়েছে।